# Yusra Mardini

Yusra Mardini (arabieraz يسرى مارديني‎, Damasko, 1998ko martxoaren 5a) Berlinen bizi den siriar igerilari bat da. Atleta Olinpiko Errefuxiatuen taldeko kide izan zen, eta 2016ko Udako Olinpiar Jokoetan bandera olinpikoak ordezkatu zituen Rio de Janeiron eta 2020ko Udako Olinpiar Jokoetan parte hartu zuen Errefuxiatuen Taldean. 2017ko apirilaren 27an UNHCR-ren Borondate Oneko Enbaxadore izendatu zuten.

## Biografia

Damaskon hazi zen, eta hantxe egin zuen igeri Siriako Batzorde Olinpikoaren laguntzarekin. 2012an, Siriako ordezkaria izan zen FNA Munduko Igeriketa Txapelketetan, 25 metrotan, 200 metrotan estilo librean eta 200 metrotan banakakoetan.

## Ibilbidea
### Siriako gerratik ihesi

Mardiniren etxea suntsitu zuten Siriako Gerra Zibilean. Yusrak eta haren ahizpa Sarak Siriatik ihes egitea erabaki zuten 2015eko abuztuan. Libanora eta gero Turkiara iritsi ziren, eta han beste 18 errefuxiaturekin poto batean sartu ahal izan ziren, potoak sei edo zazpi lagun baino gehiago jasan ezin zituen arren. Ontziaren motorra gelditu egin zen, eta pixkanaka hondoratzen hasi ziren Egeo itsasoan. Hala ere, Yusra Mardini, bere ahizpa Sararekin eta igeri egiten zekiten beste bi lagunekin batera, uretan sartu eta potoa bultzatu zuten hiru orduz, Lesbosera iritsi arte. Azkenik, Europan zehar ibilita Alemaniara joan ziren, eta hantxe finkatu ziren Berlinen 2015eko irailean. Gurasoek ere ihes egin zuten Siriatik eta Alemanian bizi dira.

### Kirol-jarraipena

Mardinik Wasserfreunde Spandau 04rekin jarraitu zuen entrenatzen, Olinpiadetarako kalifikatzeko itxaropenarekin. Olinpiadetan artean airean bazegoen ere, Nazioarteko Batzorde Olinpikoak parte hartu eta Thomas Bach presidenteak esan zuen bezala:
"Kirolean bikaintasuna lortzeko ametsa gauzatzen lagunduko diegu, baita gerratik eta indarkeriatik ihes egin behar dutenean ere".
2016ko ekainean, errefuxiatuen nazioarteko taldean parte hartzeko hautatu zuten Mardini, 100 m-ko estilo libreko eta 100 m-ko tximeleta-estiloko ekitaldietan.

## Erreferentziak

* ↑ Fahey, Ciaran. (18 de marzo de 2016). «Swimmer Yusra Mardini hopes to compete at Rio Games for refugee squad in hopes of inspiring other Syrians.» The Toronto Star ISSN 0319-0781..
* ↑ (Gaztelaniaz) «Natación MARDINI Yusra - Juegos Olímpicos de Tokio 2020» .. (Noiz kontsultatua: 2021-08-13).
* ↑ (Ingelesez) «Olympic dream burns bright for Syrian refugee» thestar.com 2016-03-18 (Noiz kontsultatua: 2021-07-26).
* ↑ (Gaztelaniaz) Galindo, Javier Martín. (2021-07-23). «Yusra Mardini, la refugiada olímpica que salvó a 18 personas de morir ahogadas» ElDiario.es (Noiz kontsultatua: 2021-07-26).
* ↑ «Refugee swimmer Yusra Mardini gets a chance to go the Olympic Games» SwimSwam.
* ↑ Philip Oltermann. «From Syria to Rio: refugee Yusra Mardini targets Olympic swimming spot» the Guardian.
* ↑ «After Surviving Aegean Sea, Syrian Swimmer Hopes For Spot In Olympics» NPR.org 20 de marzo de 2016.
* ↑ «Yusra Mardini among 10 picked by IOC to form refugee team for Rio» ESPN 3 de junio de 2016.
* ↑ Wilder, Charly She Swam to Escape Syria. Now She’ll Swim in Rio. New York Times. 3 de agosto de 2016

## Kanpo estekak

* Datuak: Q23701408
* Multimedia: Yusra Mardini / Q23701408